Hei,

ajoin tänään Länsiväylää lounaaseen kohti Ronsuntaipaleentietä. Navigaattorini, jossa käytän Openstreetmapia, ohjeisti liikenneympyrässä "ottamaan kolmannen oikealla", ja ajoin Lehmäportintielle, vaikka tarkoitus oli ajaa Ronsuntaipaleentielle.

Tarkemmin asiaa katsottuani Openstreetmapissa huomasin, että liikenneympyrään johtavat tiet haarautuvat ennen liikenneympyrää, mikä kai loi lisää liikenneympyrästä lähteviä teitä navigaattorille. Haara taitaa merkitä liikenteenjakajaa, mutta muissa liikenneympyröissä molemmat puolet on merkitty pienillä nuolilla, jotka kertovat, kummalla puolella pitää ajaa. Pienet nuolet puuttuvat tästä liikenneympyrästä ja siinä voi olla ongelman syy.

Toivon, että voisitte korjata ongelman pian. Kiitos.